गजरौला में भाजपाई प्रदेशाध्यक्ष के निर्देशानुसार यहां इंदिरा चौक पर एकत्र हुए और पेट्रोल की कीमत में रिकार्ड वृद्धि पर गुस्सा जताते हुए केंद्र सरकार के खिलाफ नारेबाजी की। भाजपाइयों का कहना था कि केंद्र सरकार का यह फैसला उसके पतन की पहचान है। ऐसा कर सरकार ने अपने ताबूत में अंतिम कील ठोक ली है। आक्रोशित भाजपाइयों ने काफी देर तक केंद्र सरकार और प्रधानमंत्री के विरोध में नारेबाजी भी की। बाद में साथ लेकर आए प्रधानमंत्री के प्रतीक पुतले को आग के हवाले कर दिया। इस मौके पर रामकृष्ण चौहान, सुरेंद्र सिंह औलख, रामवीर सिंह, कलुआ चौहान, महेंद्र प्रजापति, विनोद कश्यप, अनिल गर्ग, रघुपाल प्रजापति, अनिल अग्रवाल, प्रदीप चौहान, रजनीश प्रजापति, चंद्रभान आदि रहे।